Ir-Regolament tal-Kummissjoni (KE) numru 180/2004
tat-30 ta' Jannar 2004
li jemenda għad-29 darba r-Regolament tal-Kunsill (KE) Nru 881/2002 li jimponi ċerti miżuri ristrettivi speċifiċi diretti kontra ċerti persunni u entitajiet assoċjati ma' Usama bin Laden, l-għaqda ta' Al-Qaida u t-Taliban, u li jħassar ir-Regolament tal-Kunsill (KE) Nru 467/2001
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi ristrettivi diretti kontra ċerti persuni u entitajiet assoċjati ma' Usama bin Laden, l-għaqda ta' Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta' ċerta merkanzija u servizzi lejn l-Afganistan, isaħħaħ it-twaqqif ta' titjiriet u jestendi l-iffriżar ta' fondi u riżorsi finanzjarji oħra dwar it-Taliban ta' l-Afganistan [1], kif emendat l-aħħar mir-Regolament tal-Kummissjoni (KE) Nru 100/2004 [2], u b'mod partikolari l-Artikolu 7(1), l-ewwel inċiż, tiegħu,
Billi:
(1) L-Anness I mar-Regolament (KE) Nru 881/2002 jelenka l-persuni, il-gruppi u l-entitajiet li fuqhom huwa impost l-iffriżar ta' fondi u riżorsi ekonomiċi skond dak ir-Regolament.
(2) Fis-16, l-20 u s-26 ta' Jannar 2004, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċidew li jemendaw il-lista tal-persuni, il-gruppi u l-entitajiet li fuqhom l-iffriżar ta' fondi u riżorsi ekonomiċi għandha tapplika. L-Anness I għandu għalhekk ikun emendat b'dan.
(3) Biex ikun assigurat illi l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ minnufih,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Numru 881/2002 huwa hawnhekk emendat skond l-Anness ta' dan ir-Regaolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-30 ta' Jannar 2004.